32006D0924
L 354/48
JURNALUL OFÍCIAL AL UNIUNII EUROPENE
DECIZIA COMISIEI
din 13 decembrie 2006
de modificare a Deciziei 2005/176/CE de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului
[notificată cu numărul C(2006) 6437]
(Text cu relevanță pentru SEE)
(2006/924/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Bulgariei și a României, în special articolul 4 alineatul (3),
având în vedere Actul de aderare a Bulgariei și a României, în special articolul 56,
având în vedere Directiva 82/894/CEE a Consiliului din 21 decembrie 1982 privind notificarea maladiilor animalelor în cadrul Comunității (1), în special articolul 5,
întrucât:
(1)
Decizia 2005/176/CE a Comisiei stabilește forma codificată și codurile privind notificarea bolilor animalelor în aplicarea Directivei 82/984/CEE (2).
(2)
Având în vedere aderarea Bulgariei și a României, este necesară adaptarea Deciziei 2005/176/CE.
(3)
Decizia nr. 1/2001 a Comitetului mixt CE-Insulele Feroe din 31 ianuarie 2001 privind normele de aplicare ale Protocolului privind chestiunile veterinare de completare a Acordului între Comunitatea Europeană, pe de o parte, și guvernul Danemarcei și guvernul local al Insulelor Feroe, pe de altă parte (3), prevede participarea Insulelor Feroe la sistemul de notificare a bolilor animalelor (ANDS).
(4)
Insulele Feroe au prezentat Comisiei lista regiunilor pe care le vor utiliza în cadrul ANDS. Prin urmare, este necesară adăugarea acestor regiuni în Decizia 2005/176/CE.
(5)
Spania a modifiat denumirile și delimitările regiunilor veterinare. Modificarea regiunilor spaniole afectează ANDS, astfel cum este prevăzut de Decizia 2005/176/CE. Prin urmare, este necesar ca noile regiuni să înlocuiască regiunile actuale din ANDS.
(6)
Cu ocazia Adunării Generale din mai 2005, Organizația Mondială pentru Sănătate Animală (OIE) adoptă un capitol revizuit privind gripa aviară, instituind cu începere de la 1 ianuarie 2006 obligația de a notifica OIE cu privire nu numai la influenza aviară produsă de tulpini înalt patogene, ci și la influenza aviară produsă de tulpini slab patogene. În scopul de a face posibilă diferența între notificările către OIE privind focarele de influenză aviară produsă de tulpini înalt patogene și notificările privind focarele de influenză aviară produsă de tulpini slab patogene, este necesar să se aloce coduri diferite acestor boli.
(7)
De asemenea, în măsura în care se poate face diferența între notificările privind focarele de influenză aviară la păsări sălbatice și cele privind focarele de gripă aviară la păsări domestice, este necesar să se aloce coduri diferite acestor evenimente.
(8)
Prin urmare, Decizia 2005/176/CE ar trebui modificată în consecință.
(9)
Protejarea confidențialității informațiilor transmise necesită ca anexele la prezenta decizie să nu fie publicate.
(10)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2005/176/CE se modifică după cum urmează:
1.
Anexele IV, V și X/11 se înlocuiesc cu textul prevăzut la anexa I la prezenta decizie.
2.
Textul din anexa II la prezenta decizie se inserează în anexa X.
Articolul 2
Prezenta decizie se aplică de la 1 ianuarie 2007.
Includerea Bulgariei și României în anexele IV și X la Decizia 2005/176/CE se aplică sub rezerva intrării în vigoare și cu începere de la data intrării în vigoare a Tratatului de aderare a Bulgariei și a României.
Articolul 3
Prezenta decizie se adresează statelor membre.
Adoptată la Bruxelles, 13 decembrie 2006.